## Els servicis nocturns del Tramnochador han realitzat 155.550 desplaçaments este estiu a Alacant

*** En el mes de juliol van utilitzar este servici de transport 69.365 passatgers i en agost 86.185; de tot el mes, el dissabte 9 d’agost va ser la jornada amb més trànsit amb 12.395 usuaris
* La línia 2 ha sigut la de més viatgers amb 55.822 i Mercado l’estació amb més clients amb 41.057**

Els servicis nocturns de TRAM d’Alacant durant l’estiu, denominat Tramnochador, han desplaçat un total de 155.550 passatgers, desglossats en 69.365 durant el mes de juliol i 86.185 en el d’agost.

El Tramnochador, que ha fet circulacions durant tota la nit els divendres, dissabtes i vespres de festiu durant l’estiu, va començar el divendres 4 de juliol i va concloure el dissabte 30 d’agost. En total, han sigut 19 jornades nocturnes, dividides en nou divendres, nou dissabtes i una vespra de festiu, en concret el 14 d’agost, jornada anterior al Dia de l’Assumpció de la Mare de Déu.

TRAM d’Alacant ha oferit servici nocturn entre Luceros i les localitats de Benidorm (L1); Sant Vicent del Raspeig (L2); El Campello (L3); i Platja de Sant Joan (L4), a més d’entre Benidorm i Garganes (L9), amb parada en les diferents estacions i baixadors d’estos trajectes.

El dia de més volum de passatgers es va donar el 9 d’agost amb 12.395, seguit pel 19 de juliol amb 11.330 i el 12 de juliol amb 10.937 clients. Els nou divendres del Tramnochador han fet 63.306 desplaçaments, els nou dissabtes 87.246 i el dijous 14 d’agost, vespra del Dia de l’Assumpció de la Mare de Déu, 4.998.

Per trajectes, la línia 2 (Luceros-Sant Vicent del Raspeig) ha mobilitzat 55.822 passatgers; la línia 1 (Luceros-Benidorm) 32.890; la línia 3 (Luceros-El Campello) 29.986; la línia 4 (Luceros-Plaça La Corunya) 22.984; la línia 5 (Porta de la Mar-Plaza La Coruña) 7.786; i la línia 9 (Benidorm-Garganes per al Tramnochador) 6.082 usuaris.

Quant a les estacions, Mercado ha liderat els registres nocturns de l’estiu, amb 41.057 moviments, seguida de Luceros amb 25.631, Marq-Castillo amb 8.334, Benidorm amb 8.214 i Sant Vicent del Raspeig, amb 4.514 desplaçaments.

Estos servicis especials formen part de les iniciatives proposades per la Generalitat Valenciana, a través de la Conselleria de Medi Ambient, Infraestructures i Territori, que tenen com a objectiu augmentar l’oferta del servici habitual que presten TRAM d’Alacant i Metrovalencia.

Amb els dos servicis, FGV facilita l’accés a les principals àrees d’oci d’Alacant de manera segura, i arriba així a milers de ciutadans i ciutadanes, sobretot jóvens, que es desplacen durant la matinada, sense que hagen d’utilitzar vehicle propi.

Fecha: 05/09/2025